L'Ajuntament de Paterna retira més de 40 tones d'enderrocs i estris en l'últim dispositiu especial de neteja en La Coma
12/02/2024

# L'Ajuntament de Paterna retira més de 40 tones d'enderrocs i estris en l'últim dispositiu especial de neteja en La Coma

[![El Ayuntamiento de Paterna retira más de 40 toneladas de escombros y enseres en el último dispositivo especial de limpieza en La Coma](/images/noticias/2024/02/9337/9337_lg.jpg)](/images/noticias/2024/02/9337/9337_lg.jpg)

12.02.2024

En aquesta nova actuació, duta a terme a la fi del mes de gener i en la qual han participat quatre operaris, un camió d'alt tonatge i una retroexcavadora, s'han recollit més de 40.000 quilos de residus

L'Ajuntament de Paterna, a través dels Serveis de Neteja Municipals, ha retirat 40.740 quilos d'enderrocs i estris en l'últim dispositiu extraordinari de neteja que s'ha realitzat a la fi del passat mes de gener en el barri de La Coma i que se suma a la resta d'actuacions de neteja ordinàries que es duen a terme per a mantindre neta la zona, a més de la neteja exhaustiva que el consistori paterner executa, anualment, en cada barri de la ciutat.

Aquesta nova actuació especial de neteja, en la qual han treballat quatre operaris, un camió d'alt tonatge i una retroexcavadora, s'ha dut a terme en el pàrquing del carrer Alboraia i voltants, on s'han recollit les més de 40 tones de diversos tipus de residus.

Així ho ha subratllat el regidor de Serveis i Control de Barris, Vicente Sánchez qui ha destacat que “amb aquest operatiu de neteja extraordinària reforcem la bona imatge del barri a la ciutat i que complementem amb l'aposta d'aquest executiu socialista per la campanya de conscienciació ciutadana “La Coma, barri net” des del 2021 amb la finalitat de mantindre les òptimes condicions de salubritat en la zona i gaudir d'una ciutat neta i sostenible com ens mereixem”.

Finalment, a més d'aquestes actuacions tant de conscienciació ciutadana com neteja extraordinària, Sánchez ha recomanat la necessitat que “els paterners i paterneres utilitzen l'Ecoparc gratuït situat al Parc Empresarial Tàctica, així com del Servei Municipal de Recollida de Mobles i Estris a domicili i que funciona de dilluns a dissabte en tots els barris de la ciutat de manera gratuïta, sol·licitant-ho mitjançant trucada telefònica al 96 134 16 08”.